
HOTĂRÂREA nr. 139/ 2022
pentru modificarea Hotărârii Consiliului local al Municipiului Lupeni nr. 110/ 2022 privind aprobarea organigramei şi statului de funcţii al Spitalului Municipiului Lupeni 

hotărârea a fost aprobată prin vot liber exprimat cu unanimitate de voturi


Consiliul local al Municipiului Lupeni;


Examinând Proiectul de hotărâre nr. 134/ 2022 precum și Referatul de aprobare nr. 22.168/ 19 iulie 2022 prezentat de domnul Lucian Marius Resmeriță privind necesitatea modificării statului de funcţii  al Spitalului Municipal Lupeni;

Văzând Raportul nr. 22.532/ 21 iulie 2022 prezentat de Biroul Resurse Umane din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Având în vedere adresa nr. 7050/ 18 iulie 2022 prin care managerul Spitalului Municipal Lupeni propune spre aprobare modificarea statului de funcții al Spitalului Municipal Lupeni, prin transformarea unui post administrativ (consilier juridic) și a unui post de registrator medical în post de medic specialist în specialitatea medicină de laborator, fără afectarea structurii organizatorice aprobate de Ministerul Sănătății; 

Ţinând cont de prevederile:

- Legii nr. 95/ 2006 privind reforma în domeniul sănătăţii modificată şi completată prin Ordonanţa de Urgenţă nr. 48/ 2010 pentru modificarea şi completarea unor acte normative din domeniul sănătăţii în vederea descentralizării;

 - Ordonanţei de urgenţă nr. 162 din 12 noiembrie 2008 privind transferul ansamblului de atribuţii şi competenţe exercitate de Ministerul Sănătăţii publice către autorităţile administraţiei publice locale, aprobate prin Hotărârea Guvernului nr. 56/ 2009, cu modificările şi completările ulterioare;

- Normelor metodologice din 29 ianuarie 2009 de aplicare a Ordonanţei de urgenţă a Guvernului nr. 162/ 2008 privind transferul ansamblului de atribuţii şi competenţe exercitate de Ministerul Sănătăţii publice către autorităţile administraţiei publice locale, aprobate prin Hotărârea Guvernului nr. 56/ 2009, cu modificările şi completările ulterioare;

- Ordinului nr. 1224 din 16 septembrie 2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1778/ 2006 privind aprobarea normativelor de personal;
-  Ordinului nr. 1706 din 2 octombrie 2007 privind conducerea şi organizarea unităţilor şi compartimentelor de primire a urgenţelor;

- Ordinului nr. 1500 din 24 noiembrie 2009 privind aprobarea Regulamentului de organizare şi funcţionarea secţiilor şi compartimentelor de anestezie şi terapie intensivă din unităţile sanitare;

- Ordinului nr. 1101 din 30 septembrie 2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare;

- Ordinului nr. 584/ 26.05.2010 privind aprobarea structurii organizatorice a Spitalului Municipal Lupeni;

- Avizul conform nr. XI /A/1699/24.02.2015 al Ministerului Sănătăţii pentru modificarea structurii organizatorice;

Ţinând cont de prevederile Hotărârii Consiliului Local al municipiului Lupeni nr. 67/ 2010 privind aprobarea transferului managementului asistenţei medicale al Spitalului Municipal Lupeni, de la Ministerul Sănătăţii la Consiliul local al Municipiului Lupeni şi Protocolul de predare – preluare nr. 4722/ 29.06.2010 încheiat între Direcţia de Sănătate Publică Hunedoara şi Consiliul Local al municipiului Lupeni;


În vederea respectării prevederilor Ordinului nr. 1312/ 2020 privind organizarea şi funcţionarea structurii de management al calităţii serviciilor de sănătate în cadrul unităţilor sanitare cu paturi şi serviciilor de ambulanţă, în procesul de implementare a sistemului de management al calităţii serviciilor de sănătate şi siguranţei pacientului;

În temeiul art. 129, alin. (1), alin. (2) lit. ”a”, alin. (3) lit. ”c”, art. 139 alin. (1) și ale art. 196 alin. (1) lit. ”a” din Ordonanța de urgență nr. 57/ 2019 privind Codul administrativ
H O T Ă R Ă Ş T E:

Art. I Se aprobă modificarea Hotărârii Consiliului local al Municipiului Lupeni nr. 110/ 2022 privind aprobarea organigramei şi statului de funcţii al Spitalului Municipiului Lupeni în sensul modificării statului de funcții – „Asigurări sociale de sănătate” – anexa nr. 2a astfel:

   - transformarea postului vacant de consilier juridic gradul IA (poz. 336) compartiment Juridic, în post vacant de consilier juridic gradul I; 

   - transformarea postului vacant de registrator medical (pozitia 342) în post vacant de medic specialist specialitate Medicina de Laborator; 

Art. II Celelalte prevederi ale Hotărârii Consiliului local al Municipiului Lupeni nr. 110/ 2022 privind aprobarea organigramei şi statului de funcţii al Spitalului Municipiului Lupeni, rămân neschimbate.
Art. III Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările şi completările ulterioare.
Art. IV Hotărârea se va comunica Instituţiei Prefectului Judeţului Hunedoara, Spitalului Municipal Lupeni  şi va fi adusă la cunoştinţa publică prin grija Secretarului Municipiului Lupeni.

Lupeni, 



28 iulie 2022

                    PREȘEDINTE DE ȘEDINȚĂ   
                    CONTRASEMNEAZĂ – SECRETAR  GENERAL                           

                        Ec. MIHAELA CAZACU
                                                  Jr. MARIUS CLAUDIU BĂLOI

